cyanic-selkie/wikianc huggingface dataset:
Rauno Miettinen
Aktiv
Miettinen vart europameister i kombinert for juniorar både i 1968 og 1969. Han imponerte stort med ein andreplass i Lahti-spelen i 1968. Endå meir oppsikt vekte han i 1969, då han vann kombinertrennet i Holmenkollen med stor margin til olympiameisteren Franz Keller, som vart nummer to. Gjennom 1970-sesongen fekk han med seg tre fjerdeplassar; i ski-VM i Štrbské Pleso, i Lahti og i Holmenkollen.
Både i 1971 og 1972 vann Miettinen kombinert i Holmenkollen. I vinterleikane 1972 tok han sølvmedaljen, bakom Ulrich Wehling frå Aust-Tyskland. På heimebane i Lahti-spelen vart han i OL-året nummer tre, også her bakom austtyskarar; Karl-Heinz Luck og Hans Hartleb. Også i 1973 kom han på tredjeplass i Lahti, bak Hartleb og Wehling, men han revansjerte seg og sikra seg sin tredje siger på rad i Holmenkollen. Året etter kom han for tredje året på rad på tredjeplass i Lahti, og vart nummer seks i ski-VM i Falun.
Miettinen vart nummer ti i kombinert i ski-VM 1982 i Oslo. I same meisterskapen var han med på Finlands lag som tok bronsemedaljen i den aller fyrste meisterskapstevlinga for nasjonslag. Same sesongen gjekk han heilt til topps i kombinertrennet i Lahti. Under OL 1984 i Sarajevo vart Miettinen nummer fire, nett som i VM 1970 og OL 1976. Nokre veker etter dei olympiske leikane vann han kombinertøvinga i Svenska Skidspelen i Falun, med den ferske olympiameisteren Tom Sandberg på andreplass. Midt i mars månad 1984 avslutta Miettinen si tid som aktiv kombinertløpar i Rovaniemi. Der vart verdsmeisterskapen for lag avvikla og Finlands tre utøvarar; Miettinen, Jukka Ylipulli og Jouko Karjalainen tok VM-sølvet. Miettinen vart tildelt Holmenkollmedaljen i 1972, saman med Magne Myrmo.
Gorgómylos
Gorgómylos (gresk Γοργόμυλος) er ein landsby i periferieininga Préveza i Ípiros i Hellas. Gorgómylos var hovudsete i den tidlegare kommunen Anójo, som no er ei kommunaleining i kommunen Zirós.
Cugnot randis
Cugnot randis er ein randis på Trinityhalvøya, kring 10 km lang og mellom 3 og 6 nautiske mil brei som strekkjer seg frå Russell East-breen til Eyrie Bay og grensar på landsida til Louis Philippe Plateau. Han vart kartlagt frå landmålingar av Falkland Islands Dependencies Survey (1960–61), og vart namngjeven av UK Antarctic Place-Names Committee etter Joseph Cugnot, ein fransk militæringeniør som bygde det første fullskala kjøretøyet som gjekk for eiga maskin (damp) i 1769.
Svanberga
Svanberga er ein svensk tettstad i Norrtälje kommun i Stockholms län i landskapet Uppland. I 2005 hadde tettstaden 443 innbyggjarar. Svanberga ligg cirka 10 kilometer nord for Norrtälje.
The Golden Age of Rock 'n' Roll
«The Golden Age of Rock 'n' Roll» er ein song av Mott the Hoople, skriven av Ian Hunter. Han kom ut i 1974 på The Hoople.
Når bandet spelte songen på konsertane sine vart han vanlegvis spelt etter det første verset av Don McLean-songen «American Pie».
Singelen nådde 16. plassen på UK Singles Chart. I USA nådde «The Golden Age of Rock 'n' Roll» 96. plassen og var ein av tre songar av Mott the Hoople som nådde Hot 100. I Canada nådde han 64. plassen.
Andre versjonar
Def Leppard spelte inn songen i 2006 til albumet sitt Yeah!.
Yui Hasegawa
Yui Hasegawa er ein japansk fotballspelar.
Comacchio
Comacchio er ein by og ein kommune i provinsen Ferrara i regionen Emilia-Romagna i Italia. Byen har vel 22 000 ibuarar og dekker eit areal på 283 km². Han ligg 48 kilometer aust for provinshovudstaden Ferrara.
Bani `abd
Bani `abd er ein landsby vest i det sentrale Jemen. Han ligg i San‘a’ guvernement.
Comacchio
Byen Comacchio ligg ved ein lagune straks nord om munninga av elva Reno. Byen er bygt på meir enn tretten ulike holmar, som vert knytt saman med bruer. Fiskeoppdrett og utvinning av salt frå saltleie er viktigaste næringane i kommunen. Hamnebyen Porto Garibaldi ligg sju km aust for Comacchio.
Våtmarkene i kommunen, Valli di Comacchio, er verna av styresmaktene i Italia.
Johann Ambrosius Bach
Johann Ambrosius Bach var ein tysk musikar, far til Johann Sebastian Bach.
Johann Ambrosius Bach var fødd i Erfurt som tvilling til Johann Christoph Bach. Som son av Christoph Bach, bymusikar i Arnstadt, fekk Ambrosius tidleg ei musikalsk utdanning. Eit år etter at faren døydde i 1661 drog han frå Arnstadt for å reisa rundt som bymusikar-lærling.
I 1667 fekk han ei stilling i Ratsmusikanten i Erfurt, som då var leia av onkelen Johann.
Johann Ambrosius Bach gifta seg i Kaufmannskirche med Maria Elisabeth Lämmerhirt frå Erfurt. Dei fekk åtte barn, fire av dei med musikalske løpebanar. I 1671 slo familien seg ned som bymusikant i Eisenach, der mellom anna Johann Sebastian Bach blei fødd. Bach levde livet ut i Eisenach.
Det er ikkje kjend om Johann Ambrosius Bach komponerte, men han har tyding som grunnleggjar av samlinga komposisjonar av eldre medlemmer av Bach-familien som seinare er blitt kjent som Altbachisches Archiv.
Kjelder
<references group="jul." />
À la suite
Uttrykket à la suite vart nytta om ein offiser som er knytt til ei avdeling utan å tenestegjere aktivt. I Noreg vart uttrykket tidlegare nytta om marineoffiserar som stod surnumerær, eller utanfor nummer.
Brannskip
Eit brannskip er eit fartøy som blir sett i brann for så å drive med vind og straum ned på krigsskipa til motstandaren under eit sjøslag. Føremålet med brannskip var å øydeleggje fartøya til fienden, skape panikk og bryte opp formasjonar. Fartøy som vart brukte som brannskip var vanlegvis gamle og utbrukte, eller billige fartøy bygd berre for dette.
Brannskipet på 1800-talet
Dei siste tradisjonelle brannskipa som framleis vart nytta som eit effektiv våpen mot flåtestyrkar vart brukt av dei greske opprørarane under den greske sjølvstendekrigen (1821-1829). I løpet av krigen vart 59 brannskip sende mot dei tyrkiske krigsskipa, og 39 klarte å treffe og øydeleggje dei tiltenkte måla sine.
Den største eksperten i bruk av brannskip var den kjende kapteinen Konstantin Kanaris (1793-1877), som med tilnamnet «tyrkaranes terror» råka og søkkte fleire krigsskip. Det meste kjende åtaket var om natta den 18. juni 1822 utanfor Khios, då flaggskipet «Mansur el Liwa» på 80 kanonar vart sett i brann og øydelagt med eit tap på over to tusen menn, inkludert admiral Kapudan Pasha Kara Ali, som hadde gjennomført den fælslege Khiosmassakren i førevegen. Same år klarte ikkje Kanaris å øydeleggje det neste flaggskipet under eit sjøslag ved Ténedos (i dag Bozcaada) i september, men råka i staden for skipet til viseadmiralen som deretter vart øydelagt.
Brannskip i Norden
Under dei dansk-svenske krigane som pågjekk i fleire hundreår fram til 1814, hadde mange sjøslag funne stad mellom flåtane frå Danmark-Noreg og Sverige. Men nytte av brannskip som ein del av stridsplanen deira under sjøslaga vart sjeldan krona med suksess.
Det meste verknadsfulle åtaket med brannskip fann stad under slaget ved Öland den 1. juni 1676 under den skånske krigen (1675-1679), for hendene på kaptein Willem Willemsze ombord på brannskipet «T´Hoen». Dette hollandske brannskipet rann inn i det svenske krigsskipet «Svärdet» og sette det i brann, i strid med ordrar frå admiral Cornelius Tromp som kommanderte den allierte flåten frå Danmark og Nederlanda. Svenskane hadde allereie overgjeve seg etter ein hard strid, som bevis på dette vart flagget stryke. Tromp sette ut ein båt som skulle hente den svenske admiralen Uggla som krigsfange, men Willemsze gjekk til åtak utan varsel. Etter «Svärdet» var sett i brann, nekta Uggla å sløkke brannane, og gjekk i staden med storskipet. Berre 51 av besetninga på 670 menn overlevde. Willemsze vart teken i arrest av Tromp som var heilt frå seg over dette lovbrotet.
MF «Melderskin»
MF «Melderskin» kan syne til:
Fylkesveg 700 (fleirtyding)
Fylkesveg 700 finst i fleire fylke i Noreg:
Anders Fjellner
Anders Fjellner var ein svensk sørsamisk prest og diktar.
Fjellner var fødd på Rödfjället sørvest for Tänndalen i Ljusnedals församling i Härjedalen. Via Härnösands gymnasium kom Fjellner i 1818 til Uppsala universitet, der han vart vigd til prest i 1821. Fjellner snakka sørsamisk, men lærte seg snart nordsamisk og finsk. Han var gift med Christina Päivadtj (Päiviö) frå Karesuando församling.
I 1849 publiserte Fjellner diktsamlinga Päiven pardne («Sønene til sola»), som var skrive i ei samisk språkform basert på den sørsamiske dialekten i Härjedalen og den nordsamiske dialekten i Jukkasjärvi. Dikta skal ha vore basert på mytologiske beretninger som han skreiv ned hos samar i nord og sør. Den finske språkforskaren Otto Donner utgav Fjellner sine dikt i 1876 i verket Lieder der Lappen. Fjellners dikt «Solsonens frieri i landet til jettene», der samane vert skildra som barn av sonen til sola og ei jettekvinne, var ei av inspirasjonskjeldene til det samiske flagget.
Han døydde i Sorsele.
MF «Kinsarvik»
MF «Kinsarvik» er ei bilferje levert frå Brødrene Lothe i Haugesund i mai 1963 til Hardanger Sunnhordlandske Dampskipsselskap (HSD). Ho gjekk i ruta Kinsarvik-Utne-Kvanndal fram til 1968.
Historie
I april 1988 vart ferja selt til Simon Møkster i Stavanger og omdøypt «Vikingfjord». I november same året vart ho seld til Spania og Smeaton International Corp. som var registrert i Panama og fekk namnet «Dona Elvira». I juni 2008 vart ho overført til Carmicargo Iberica i Madrid/Panama og var framleis i fart i 2011.
3. mai 2004 segla ferja ut frå Lagos i Nigeria med 340 liberiske flyktningar, som kvar hadde betalt 150 dollar for å kome heim att til Liberia etter at regimet til den tidlegare presidenten Charles Taylor kollapsa. . Skipet drev 210 kilometer 40 km utanfor kysten av Elfenbeinskysten havarerte båten og dreiv 210 km ut i Atlanterhavet før det vart slept til hamn i Abidjan i Elfenbeinskysten av det franske militærfartøyet «Le Henaff». Turen som skulle ta tre dagar hadde då tatt tre veker og forholda for passasjerane ombord skal ha vore særs ille. Den vidare lagnaden til skipet er ukjend. .
Svanskog
Svanskog er ein svensk tettstad i Säffle kommun i Värmlands län i landskapet Värmland. I 2005 hadde tettstaden 530 innbyggjarar.
Omer i Israel
Omer (hebraisk skrift עֹמֶר) er ein finare by i Det sørlege distriktet i Israel, nær Beersheba. Han ligg langs hovudveg 60, mellom Beersheba og Shoket-krysset.
I 2010 hadde byen i følgje Israelsk statistisk sentralbyrå (CBS) 6 593 innbyggjarar.
Historie
Omer, som opphavleg vart kalla Hevrona, vart grunnlagd som ein kibbutz i 1949. Dei tidlegare innbyggjarane var demobiliserte Palmach-soldatar. I 1951 vart han ein felleslandsby kalla Eilata. I 1953 vart han grunnlagd på ny som ein felles moshav av immigrantar frå Ungarn og Romania og han fekk namnet Omer. Namnet er basert på eit vers frå boka Tredje Mosebok.
I 1957 flytta innbyggjarane i nærleiken av ma'abarot til Omer. I 1962 fekk han namnet Tomer og vart ein bydel under Beersheba. Sidan 1974 har han igjen vore ein sjølvstendig by og ein forstad til Beersheba.
Pini Badash har vore borgarmeister sidan 1990.
Sakiko Ikeda
Sakiko Ikeda er ein japansk fotballspelar.
Beith
Beith  er ein by i regionen North Ayrshire i Skottland. Han har kring 6 500 innbyggjarar.
Fylkesveg 700 i Sogn og Fjordane
Fylkesveg 700 i Sogn og Fjordane går langs nordsida av Gloppefjorden mellom Sandane og Andenes vest for Vereide i Gloppen kommune. Vegen er 8,2 km lang. På Austrheim er vegen kalla Nordstrandsvegen, men lokalt vert namnet brukt for fylkesveg 700 frå Austrheim til Andenes.
Modi'in Illit
Modi'in Illit (hebraisk skrift מוֹדִיעִין עִלִּית; arabisk موديعين عيليت, tyder «Øvre Modi'in») er ei israelsk busetjing og by på den okkuperte Vestbreidda. Busetjinga vart etablert i 1994 og fekk bystatus av israelske styresmakter i 2008. Folketalet er 59 332.(2012) Modi'in Illit er den største israelske busetjinga på Vestbreidda og vert, saman med dei andre busetjingane, rekna som ulovleg etter folkeretten. Modi'in Illit ligg i Ramallah og al-Bireh-provinsen. Busetjinga ligg 2 kilometer aust for grensa mellom Israel og Vestbreidda, om lag midt mellom Tel Aviv og Jerusalem. Buestjinga vert òg stundom kalla Kiryat Sefer, som er namnet på den første delen av busetjinga som vart bygd.
Israel sin separasjonsmur/-gjerde går aust for Modi'in Illit, og skil dermed busetjinga fysisk frå resten av Vestbreidda. Busettarane i Modi'in Illit er hovudsakleg såkalla ultra-ortodokse jødar, haredim. Folketalet i busetjinga aukar tre gonger raskare enn i gjennomsnittlege israelske byar.
Otilia Rein
Otilia Rein var ein norsk omsetjar. På byrjinga av 1900-talet bidrog ho til at norske lesarar kunne lese dåtidas russiske samtidslitteratur på sitt eige morsmål.
I 1914 gav Helge Erichsens forlag ut Otilia Rein si omsetjing av romanen Konowalow av Maksim Gorkij. Boka inneheldt også forteljinga Seksogtyve og én av same forfattar. I 1915 vart hennar omsetjing av romanen Vesjnije vody (russisk Вешние воды) av Ivan Turgenev gjeven ut. Romanen fekk den norske tittelen Vaarbølger.
Familie
Rein var dotter av Carl Lauritz Marius Rein (1837–1888) og komponisten Otilia Hermana Rein f. Finckenhagen (1843–1912).
Svanstein
Svanstein er ein tettstad i Övertorneå kommun i Norrbottens län i landskapet Norrbotten i Sverige. I 2005 hadde tettstaden 207 innbyggjarar.
Hovudside/Sandkasse
<templatestyles src="Hovudside/styles.css"/>
<div class="frontPageBlock" id="utvald_artikel"> Utvald artikkel veke
Dagens skandinaviske artikkel
Systerprojekt
<div class="frontPageBlock" id="dagens_datum"> Dagen i dag .
Sjakkspelaren Erik Andersen
Han gjorde det også svært godt i internasjonale sjakkturneringar i den same tida. Andersen spelte 6 gongar for Danmark i offisielle sjakkolympiadar og i den uoffisielle sjakkolympiaden i München i 1936. Han døydde i København i 1938.
Hovudside/Sandkasse
Temasider
<div class="frontPageBlock" id="om_wikipedia"> Om Wikipedia
<div class="frontPageBlock" id="pa_andra_sprak"> Wikipedia på andre språk
Jo Inge Bjørnebye
Bjørnebye var mellom dei beste norske hopparane i tida 1966-73, og deltok i OL i 1968 og 1972. I begge leikane hamna han langt nede på resultatlistene. Derimot hevda han seg godt under verdsmeisterskapen på ski i 1970. Etter å ha vorte nummer 11 i normalbakken, kom han på sjuandeplass i storbakkerennet og vart beste nordmann i tevlinga. I den tysk-austerrikske hoppveka var hans beste plassering ein fjerdeplass i Garmisch-Partenkirchen 1. januar 1971, landsmannen Ingolf Mork vann rennet. Samanlagt i hoppveka 1970/71 vart Bjørnebye nummer 6.
Han var far til Stig Inge Bjørnebye.
Forster randis
Forster randis er ein randis som ligg på landsida av Wordieisen, langs vestkysten av Den antarktiske halvøya. Han oppstår der Airy-, Seller-, Fleming- og Prospectbreen flyt saman og er kring 40 km lang frå nord til sør og kring 18 km brei.
Isen vart først kartlagt frå bakken av British Graham Land Expedition i 1936–37, og igjen i større detalj av Peter D. Forster og P. Gibbs frå Falkland Islands Dependencies Survey (FIDS) i 1958. Han vart namngjeven av UK Antarctic Place-Names Committee etter Forster, ein landmålar på Stonington Island i 1958 og ved Horseshoe Island i 1960.
Roll Away the Stone
«Roll Away the Stone» er ein song av det engelske rockebandet Mott the Hoople, spelt inn før Mick Ralphs slutta i bandet. Songen var skriven av Ian Hunter og gjeven ut på CBS. På denne utgåva speler Ralphs sologitar og Thunderthighs syng på mellomspelet. Han vart spelt inn på ny av bandet for albumet deira The Hoople i 1974 med Ariel Bender på sologitar og den engelske vokalisten Lynsey de Paul på vokal på mellomspelet.
Han nådde åttandeplassen på UK Singles Chart i to veker i desember 1973 og låg fem veker inne på topp 10. Då bandet spelte på BBC-showet Top of the Pops den 15. november 1973, spelte trommeslagaren Dale «Buffin» Griffin trommer med to biljardkøar.
Fylkesveg 720 i Sogn og Fjordane
Fylkesveg 720 i Sogn og Fjordane går mellom Grovøyane og Erdal i Stryn kommune. Vegen er 3,9 km lang.
Leonid Volosjin
Leonid Anatoljevitsj Volosjin er ein russisk tidlegare friidrettsutøvar frå Krasnodar, som fram til 1991 tevla for Sovjetunionen. Han deltok både i tresteghopp og lengdehopp. Volosjin vart europameister i tresteghopp i 1990 og tok VM-sølv i same øvinga både i 1991 og 1993. Hans personlege rekord i tresteghopp lyder på 17,75 meter.
Aktiv
Volosjin sitt gjennombrot kom då han under OL 1988 i Seoul vart nummer åtte i lengdehopp. Ved EM 1990 i Split deltok han i tresteg og vann gullmedaljen med eit hopp på 17,74 meter. I 1991 gjorde han sitt livs lengste tresteghopp, 17,75 meter, under verdsmeisterskapen i Tokyo. Han tok då sølvmedaljen i VM, gullet gjekk til Kenny Harrison frå USA som overgjekk Volosjin med tre centimeter.
Under sommar-OL 1992 i Barcelona kom Volosjin på fjerdeplassen i trestegtevlinga. Med 17,32 m mangla han fire centimeter på Frank Rutherford og bronsemedaljen. Året etter var det klart for VM 1993 i Stuttgar. Her tok Volosjin som to år tidlegare ein sølvmedalje, lengstehoppet mælte 17,65 m, noko som var 21 cm kortare enn vinnarhoppet til Mike Conley frå USA.
I sin siste internasjonale meisterskap, innandørs-EM 1994, vann Volosjin gullmedalje.
Kati-Claudia Fofonoff
Kati-Claudia Fofonoff var ein finsk samisk forfattar og omsetjar som skrev på skoltesamisk og finsk. Bøkene hennar har òg vorte omsett til nordsamisk, norsk og islandsk.
Bluebird av Buffalo Springfield
«Bluebird» er ein song skriven av Stephen Stills, innspelt av bandet Buffalo Springfield og gjeve ut på albumet Buffalo Springfield Again i 1967. Songen vart òg gjeven ut som singel.
Songen vart opphavleg kalla «The Ballad of the Bluebird» og vert rekna som eit meisterverk av Stills og ein av signaturlåtane til Buffalo Springfield. Songen vart òg sentral på konsertane deira fram til bandet vart oppløyst. Han var bygd opp rundt eit bluegrass-riff og fleire temposkifte. Tekstmessig har han ei lett psykedelisk rekkje av kjensler og avsløringar av natur og oppfatning. Songen er ein av dei første til Stills som nyttar ei alternative gitarstemming (D-modal i følgje Stills), og syner korleis han tydeleg fokuserer på arrangementet medan songen vert skriven, og ikkje berre på sluttresultatet av sjølve songen. Stills utvida desse konsepta gjennom den tidlege karrieren sin, noko som enda med «Suite: Judy Blue Eyes» eit par år seinare.
Joe Walsh sitt band James Gang gjorde ein coverversjon av songen i 1969.
Bani `asim
Bani `asim er ein landsby vest i det sentrale Jemen. Han ligg i San‘a’ guvernement.
6. divisjonskommando
6. divisjonskommando var ein taktisk, mobil divisjonskommando i Hæren, som i krig skulle vere i stand til å leie tre til fire brigadar, mellom anna ein alliert forsterkningsbrigade, og ha underlagt naudsynte einingar for leiingsstøtte og feltetterretning, taktisk støtte og forsyning samt støtteeiningar frå NATO. 6. divisjonskommando vart oppretta i 2002 og nedlagd 1. august 2009.
6. divisjon vart nedlagt som territorielt regiment i 2002 og omorganisert til mobil divisjonskommando. Historia til 6. divisjon si går attende til 1890-åra. Namnet fekk han i 1916 og er uløyseleg tilknytt kampane om Narvik i 1940 under leiinga til generalmajor Carl Gustav Fleischer.
6. divisjonskommando bestod av 12 bataljonar:
Mange av avdelingane i 6. divisjonskommando vart nye einingar i ISTAR-konseptet.
Fuchs randis
Fuchs randis er ein randis som er 130 km lang og som strekkjer seg frå nordaust til sørvest langs heile vestkysten av Adelaide Island. Han vart først kartlagt i 1909 av Den franske antarktisekspedisjonen under Jean-Baptiste Charcot og namngjeven av Falkland Islands Dependencies Survey (FIDS) etter sir Vivian E. Fuchs, som var FIDS sin sjef og geolog på Stonington Island i 1948–49.
Foxy, Foxy
«Foxy, Foxy» er ein song av Mott the Hoople som vart gjeven ut på singel i 1974. Han nådde 33. plassen på UK Singles Chart, og var den nest siste singelen deira som nådde denne lista.
Høygaffel
Høygaffel er ein greipliknande reiskap med langt treskaft og to-tre tindar, nytta til å handsame gras og høy med. I nyare tider er tindane gjerne av stål. tidlegare tider kunne høygaffelen vere laga heilt av tre.
Fylkesveg 720 (fleirtyding)
Fylkesveg 720 finst i fleire fylke i Noreg:
Je Ne Sais Pas Pourquoi
«Je Ne Sais Pas Pourquoi» (eg veit ikkje kvifor) er ein popsong skriven av dei britiske produsentane Stock Aitken Waterman for Kylie Minogue sitt debutalbum Kylie.
Informasjon
Songen vart utgjeven i 1988 som den fjerde singelen frå albumet og vart ein topp-hit i Storbritannia, der han gjekk inn på nummer elleve før han klatra til nummer to og vart der i tre veker. Han fekk ei blanda mottaking frå kritikarar. I USA og Australia vart songen òg kjent som «I Still Love You (Je Ne Sais Pas Pourquoi)».
Musikkvideo
Videoen ser ut som han er innspelt i Paris på 1940-/1950-talet. Kylie ventar i regnet før ho går inn på ein kafé. Håret er sett i bølgjer, og ho er i ein blå kjole.
Sporliste
Dette er formata og sporoppføringane på hovudutgjevingane av singelen «Je Ne Sais Pas Pourquoi».
Bani `id
Bani `id er ein landsby vest i det sentrale Jemen. Han ligg i San‘a’ guvernement.
Bajonett
Ein bajonett (eller byrsekniv ) er eit blankvåpen med kort eller lang klinge som vert montert i eller ved munningen på eit gevær. Geværet fungerer då som eit stikkvåpen i nærkamp. Bajonetten kan vere forma som ein kniv, ein kårde eller sabel. Bajonettar vart vanleg på siste halvdel av 1600-talet.
Ayumi Oya
Ayumi Oya er ein japansk fotballspelar.
Bajonett
Ordet har usikkert opphav, men kan henge saman med den franske byen Bayonne.
At Fillmore East
At Fillmore East er det første konsertalbumet til det amerikanske rockebandet The Allman Brothers Band, og det tredje albumet deira totalt. Produsenten var Tom Dowd og albumet kom ut i juli 1971 i USA på Capricorn Records. Som tittelen indikerer fann innspelinga stad i New York City på konsertstaden Fillmore East, som vart driven av Bill Graham. Det vart spelt inn i løpet av tre kveldar i mars 1971 og består mellom anna av lange jam-versjonar av songar som «Whipping Post», «You Don't Love Me» og «In Memory of Elizabeth Reed». Då albumet kom ut vart det gjeve ut som eit dobbeltalbum me berre sju songar fordelt på fire vinylsider.
At Fillmore East var det kunstnariske og kommersielle gjennombrotet for bandet, og er av somme kritikarar trekt fram som eit av dei beste konsertalbuma i rockehistoria. Albumet har selt godt og vart det første albumet deira som selde til platinaplate i USA.
I 2004 var albumet eit av femti valt ut av Library of Congress for National Recording Registry, eit platearkiv som tek vare på innspelingar som vert rekna som særleg viktig i amerikansk musikkhistorie. Rolling Stone plasserte albumet på 49. plassen på lista si over dei 500 beste albuma gjennom tidene i 2003 og skildra det som «Det beste doble konsertalbumet i rockehistoria». Albumet er òg med i bøkene 1001 Albums You Must Hear Before You Die (2005) og 1,000 Recordings To Hear Before You Die (2008). I sistnemnde skreiv forfattaren Tom Moon at nesten førti år etter det kom ut «er albumet framleis eit av dei beste konsertalbuma i rockehistoria. Umedgjerleg og høglydt er det perfekt køyremusikk på ein veg held fram i det uendelege.»
Silent Portraits
Silent Portraits var eit avgrensa album frå 1984 av den greske musikaren Vangelis. Det bestod av musikk laga for ei fotoutstilling av den italienske fotografen Gian Paolo Barbieri og musikken var inspirert av portretta.
At Fillmore East
Utvida utgåver
Gjennom åra har fleire utvida utgåver av At Fillmore East kome ut.
Silent Portraits
Musikken vart gjeven ut i samband med ei fotobok av Barbierei. Plata som følgde boka vart berre trykt i 600 eksemplar. Boka hadde undertittelen «Polaroid from Seychelles», sidan det er innbyggjarar frå Seychellane som er fotograferte av Barbieri. Forordet i boka er skriven av Frédéric Rossif, ein fransk dokumentarfilmskapar, som Vangelis skreiv mykje musikk for i 1970- og 1980-åra.
At Fillmore East
The Fillmore Concerts
Den 10. oktober 1992 kom The Fillmore Concerts, som var ei utvida utgåve av At Fillmore East, fordelt på to CD-plater. Det inkuderte alle ssongane frå originalalbumet, i tillegg til konsertopptak frå Eat a Peach—«One Way Out», «Trouble No More» og «Mountain Jam»—som vart spelte inn på dei same konsertane, og to songar til, «Don't Keep Me Wonderin'» and «Drunken Hearted Boy». All musikken vart remiksa frå konsertopptaka, og eit par av songane er alternativ opptak, slik aat songane høyrest noko annleis ut enn på originalalbumet.
Silent Portraits
Plata består berre av to spor, utan namn, ei på kvar plateside. Det første sporet er eit langsamt, elektrisk pianostykke. Det andre sporet er eit rytmisk stykke på 11 minuttar, som byggjer seg opp kring elektronisk perkusjon og etter kvart eit synthlag.
At Fillmore East
Luksusutgåva av At Fillmore East
Lukusutgåva av albumet kom ut på to CD-plater den 23. september 2003. Det inneheld dei same songane, men i ei litt anna rekkjfølgje enn The Fillmore Concerts, i tillegg til ein ekstra song, «Midnight Rider». Luksusutgåva er basert på masterlydbanda til At Fillmore East og Eat a Peach, og er derfor meir lik desse albuma enn The Fillmore Concerts.
The 1971 Fillmore East Recordings
The 1971 Fillmore East Recordings kom ut i 29. juli 2014. Dette er ein CD-boks med seks plater og inneheld fire komplette konsertar - det første og siste showet frå 12. og 13. mars 1971 - der songane som kom ut på det originale At Fillmore East var henta frå, i tilleggg til Allman Brothers-konserten på Fillmore East den 27. juni 1971. Ei utgåve med tre Blu-ray-plater kom òg ut i ein kringlydmiks.
* = Ikkje tidlegare utgjeven
# = Spor utvald for det originale «At Fillmore East»
Multiplett
Multiplett er eit system av fleire like eller nesten like delar. Det vert særskild nytta om sprektrallinje som skriv seg frå same stoff og som ved dårleg oppløysing ser ut til å vere ei og same linje, men som ved betre oppløysing vert splitta opp i fleire linjer.
Multiplett vert nytta meir generelt i ulike greiner av kvantefysikken, som dublett, triplett, kvartett osv. Eit system med spinn lik 1 er til dømes ein triplett, med tre ulike innstillingshøve for spinnet.
Metastabil
Metastabil eller mellomstabil er eit omgrep nytta om atom, molekyl eller atomkjerne som ei kortare eller lengre tid synst å vere stabil, men som så utan noko ytre påverknad går over i ein ny tilstand. Dei vert då sagt å vere i ein metastabil tilstand. Metastabile tilstandar i atom og molekyl ytrar seg ved luminescens og i atomkjernar ved isomeri.
Svappavaara
Svappavaara er ein tettstad i Kiruna kommun i Norrbottens län i landskapet Lappland i Sverige. I år 2005 hadde tettstaden 394 innbyggjarar.
Bani `utban
Bani `utban er ein landsby vest i det sentrale Jemen. Han ligg i San‘a’ guvernement.
Hovudseriefinalen i fotball 1949
Hovudseriefinalen i fotball 1949 vart avvikla med heimekamp og bortekamp for dei to avdelingsvinnarane i Hovudserien 1948/49, Fredrikstad Fotballklubb og Vålerengens Idrettsforening frå Oslo. Fredrikstad FK vart hovudseriemeister etter å ha vunne 3-1 på bortebane og 3-0 på heimebane, samanlagt 6-1.
Dalry
Dalry  (skotsk gælisk Dail Ruighe) er ein by i regionen North Ayrshire i Skottland. Han har kring 5500 innbyggjarar.
Hovudseriefinalen i fotball 1949
Returoppgjeret på eit fullsett Fredrikstad stadion sundag 12. juni enda med 3-0 til heimelaget etter målkjenningar i det 54. minutt ved Willy Olsen og i 65. og 89. minutt ved Knut Brynildsen.
Fredrikstad sitt vinnarlag bestod av Hans Hansen i mål, Bjørn Spydevold, Erik Holmberg, Per Spydevold i forsvar, Gunnar Andreassen og Odd Andresen på midten, med Thorleif Larsen, Leif Pedersen, Knut Brynildsen, Henry Johannessen og Willy Olsen i løparrekka.
Vålerengen mønstra Arild Andresen, Rolf Svendsen, Ragnar Andresen, Thorleif Olsen, Ragnar Berge, Einar Winther, Trygve Arnesen, Roger Perets, Leif Olsen, Leif Fjeldhammer og Gunnar Pedersen.
Myon
Eit myon er ein elementærpartikkel som høyrer til hovudgruppa av partiklar kalla lepton. Myonet, µ–, har, i likskap med dei to andre negativt elektrisk ladde leptona, elektronet, e– og tau-leptonet t–, sin elektriske nøytrale partnar, myon-nøytrino.
Svanvik i Bohuslän
Svanvik er ein svensk tettstad i Orusts kommun i Västra Götalands län i landskapet Bohuslän. I 2005 hadde tettstaden 324 innbyggjarar.
Gavin randis
Gavin randis er ein randis på Trinityhalvøya i Antarktis, kring 10 km lang og mellom 5 og 11 km brei og som strekkjer seg frå Charcot Bay til Russell West-breen. Han vart kartlagt frå landmålingar av Falkland Islands Dependencies Survey (1960–61), og vart namngjeven av UK Antarctic Place-Names Committee etter Christopher B. Gavin-Robinson, ein pilot for Falkland Islands and Dependencies Aerial Survey Expedition (1956–57).
Adriaen Brouwer
Liv og gjerning
Brouwer var fødd i Oudenaarde. I unge år flytta han til Haarlem, truleg via Antwerpen, der han var elev av Frans Hals, samstundes med Adriaen van Ostade. Han var også aktiv med framføring av skodespel og poesi. Fram til 1631 budde han i Haarlem og Amsterdam, deretter flytta han tilbake til Antwerpen i dei spanske Nederlanda. Frå 1631-32 var han medlem av Sint-Lucasgildet i byen, og av diktarlauget kalla De Violieren.
Tradisjonen vil ha det til at Brouwer brukte mykje av tida si i ølstovene i Flandern og Holland. Dei fleste arbeida hans er detaljerte og små. Ofte med drankarar, rangelliv og dumskap som tema i søkinga etter menneskelege kjensler og uttrykk, samt utslag av smerte, frykt og andre sanselege opplevingar. Den bitre drykken er eit døme på eit verk som skildrar slike reaksjonar, i dette tilfellet på smakssansen. Arbeida hans var populære, så mykje at forfalskingar var i sal allereie medan han levde. Både Peter Paul Rubens og Rembrandt eigde fleire av arbeida hans. Trass i omfattande interesse for måleria hans, synest det som om Brouwer livet gjennom hadde økonomiske vanskar.
32 år gammal døydde han i Antwerpen i ein pest. Han vart fyrst gravlagd i ei folkegrav, men etter pådriv frå medlemer av målarlauget vart han gravlagd på nytt den 1. februar 1638 i karmelitt-kyrkja i byen.
Lykketoppen
Lykketoppen er eit snødekt fjell på 765 moh som ligg sørvest på Bouvetøya. Det ligg 2 km aust for Norvegiaodden. Det vart først grovt kartlagd i 1898 av den tyske ekspedisjonen under Carl Chun. Det vart kartlagd på ny og namngjeven i desember 1927 av Den første Norvegia-ekspedisjonen under kaptein Harald Horntvedt.
Kjelder
''
Komponisten Otilia Rein
Otilia Hermana Dorthea Rein  var ein norsk pianist og komponist.
Rein verka som musikklærarinne i Bergen i ei årrekkje.
I 1907 var Rein ei av kvinnene som signerte ein underskriftsaksjon til Stortinget for å få lovfesta at kvinner skulle ha rett til å røyste ved stortingsval.
Familie
Rein var gift med Carl Lauritz Marius Rein (1837–1888). Dottera Otilia Rein (f. 1878) var omsetjar, og gjorde seg merka for å ha vore ein av dei fyrste som omsette Turgenev og Gorkij til norsk. Sonen Sigmun Rein (f. 1873) var journalist og forfattar. Han skreiv blant anna lystspel som vart oppført på Centralteatret i Kristiania.
Edward Russell, 1. jarl av Orford
Flåteadmiral '''Edward Russell, 1. jarlen av Orford''', PC var engelsk marineminister under kong Vilhelm III.
Bakgrunn
Han var barnebarnet til 4. jarl av Bedford og ein yngre bror av 5. jarl (seinare 1. hertug av Bedford). Han gifta seg med syskenbarnet Lady Margaret Russell, den yngste dottera til den 5. jarlen, men dei fekk ingen barn.
Karriere
Berre 18 år gammal vart han løytnant i Royal Navy i 1671, og året etter vart han forfremma til kaptein. I den tredje engelsk-nederlanske krigen var han i aktiv teneste i Nordsjøen i 1672 og 1673. Russell tente seinare i Middelhavet i operasjonar mot berbarpiratar med Sir John Narborough og Arthur Herbert frå 1676 til 1682. I 1683 vart han oppsagt då alle medlemmer i Russel-familien fall i unåde hos kongen etter det vart oppdaga at Lord Russell var involvert i Rye House-plottet.
I 1688 var Russell ein av «the Immortal Seven», ei gruppe engelske adelsmenn som sende invitasjonen til Vilhelm, eit dokument som bad Vilhelm av Oranien om å avsetje kong Jakob II. I den påfølgjande niårskrigen tente Russell til sjøs og var flåteadmiral etter 1690. I 1692 vart Russell øvstkommanderande for den engelsk-nederlandske flåten som kjempa mot den franske flåten i Barfleur og øydela mykje av han i La Hougue, der sigeren vart det avgjerande sjøslaget i krigen.
Russell vart marineminister i 1694, noko han var fram til 1699. Han tente i Middelhavet frå 1694 til 1695 og vart Baron Shingay, Viscount Barfleur og Jarlen av Orford i 1697. Desse titlane forsvann alle då den barnlause Orford døydde.
Etter ordre frå kong Vilhelm III var han den første engelske kommandanten til å overvintra i Cadiz. Dette førte til at engelskmennene ønskte ein engelsk middelhavsbase ved Gibraltar i 1704.
Samppa Lajunen
Samppa Kalevi Lajunen er ein finsk tidlegare kombinertløpar frå Åbo som mellom 1997 og 2002 tok medaljar i samtlege internasjonale meisterskap. Høgdepunktet kom under OL 2002 i Salt Lake City, der han tok tre av tre moglege gullmedaljar. Han vann eitt VM-gull i lagtevlinga 1999, fem VM- og OL-sølv, i tillegg til tre bronsemedaljar i to ulike verdsmeisterskap. Lajunen vann verdscupen i kombinert i 1997 og 2000, medan han 2002 og 2004 kom på andreplassen i same. Mellom 1997 og 2004 sigra han i 20 renn i verdscupen.
Aktiv
Lajunen vann verdscupen i kombinert i 1997. Same sesongen fekk han si fyrste VM-medalje, ein sølvmedalje i lagtevlinga under verdsmeisterskapen på ski i Trondheim. Han gjekk då tredjeetappen for det finske lag som var i mål vel 45 sekundar bak gullaget til Noreg. I den individuelle tevlinga kom han heilt nede på 17. plass.
Under dei olympiske leikane i Nagano i 1998 tok Lajunen sølvmedaljen bak Bjarte Engen Vik i det individuelle rennet, før han så fekk eit nytt lagsølv med Finland. Som i olympiaden året før vart Vik for sterk i normaløvinga i ski-VM 1999 i Ramsau, med Lajunen på ein klar andreplass. I lagtevlinga gjekk Lajunen Finland til ein overlegen siger; Hannu Manninen, Tapio Nurmela og Jari Mantila var dei andre verdsmeistrane. Til sist i meisterskapen kom Lajunen på femteplass i den nye meisterskapsøvinga med sprint/halvprogram.
Gjennom 2000-sesongen, då det ikkje vart arrangert internasjonalt meisterskap for kombinert-utøvarane, steig Lajunen til topps i heile åtte renn i verdscupen. Han kom dessutan seks gongar på andreplass i verdscuprenn, og vann FIS sin kombinertpokal på suverent vis.
På finsk heimebane i Lahti 2001 fekk Lajunen sølvmedaljen i begge dei individuelle øvingane. Han var over minuttet bak Vik i normaløvinga, men berre 6,2 sekundar bak tyske Marco Baacke i halvprogrammet. I lagtevlinga vart det bronse på Lajunen og Finland.
I sin siste sesong som kombinterløpar, 2003, tok Lajunen bronsemedaljen i normaløvinga i ski-VM 2003 i Val di Fiemme. Han fekk ein ny bronse i lagtevlinga, og vart så nummer åtte i halvprogrammet.
Meson
Alle meson er ustabile. Dette kjem av samansetninga av kvarkar, som er kvark-antikvark (q \bar q). Desse kvarkane vil annihilere og danne energi og nye partikler.
Meson vart opphavleg føresagt å vere kraftberarar for krafta som heldt atomkjernane saman. Og då ein først oppdaga myonet, trudde ein pga. liknande masse at det var eit meson, og gav det namnet mu-meson. Men sidan det ikkje var sterkt vekselverkande skjønte ein fort at det ikkje kunne stemme. Det første ordentlege mesonet som vart oppdaga ar pionet. Hideki Yukawa fekk Nobelprisen i fysikk for dette i 1949. Meson er berarar av sterk kjernekraft.
Liste over meson
Dette er ei liste over meson. Det er eit utval av omtrent 140 kjente.
(^) Det er to komplikasjonar ved elektrisk nøytrale kaon:
Desse komplikasjonene eksisterer i prinsippet òg for andre nøytrale mesoner, men svake eigentilstander noterast berre for kaon på grunn av dei særs forskjellige nedbrytingstidene deira.
Fylkesveg 721 i Sogn og Fjordane
Fylkesveg 721 i Sogn og Fjordane går mellom Svarstad og Faleide i Stryn kommune. Vegen er 1,3 km lang.
No Regrets av The Walker Brothers
No Regrets er det fjerde studioalbumet til den amerikanske popgruppa The Walker Brothers. Albumet kom ut i 1975 og var den første til gruppa sidan 1967. Det nådde 49. plassen på UK Albums Chart og inneheld singelen «No Regrets». Singelen kom ut med B-sida «Remember Me», som ikkje finst på albumet, og vart den siste store hitten til gruppa med ein sjuandeplass på UK Singles Chart tidleg i 1976.
Albumet var heilt annleis frå musikken gruppa gav ut i 1960-åra. Arrangementa var framleis ofte grandiose og ofte med orkester, men den generelle musikkstilen låg nærare country og pop. Albumet var det første som ikkje inneheldt songar skrivne av verken Scott Walker eller John Walker. Den einaste nye songen til John Walker, «Remember Me», vart gjeven ut som B-sida til «No Regrets». Det påfølgjande albumet til gruppa, Lines, inneheld ein song av John Walker skriven under eit psevdonym, medan Scott Walker ikkje bidrog med nye songar før 1978 med albumet Nite Flights
Mottaking
No Regrets fekk middels kritikk då det kom ut. Dave Thompson skreiv for Allmusic at tittelsporet var «brilliant» og «eit gigantisk stykke sentimental sorg som vrei ut kvar siste tøddel av smerte frå stemma til Scott». Thompson kritiserer resten av albumet og seier at det «stinkar», men hyllar «He'll Break Your Heart» og «Burn Our Bridges».
Beitar Illit
Beitar Illit (hebraisk ביתר עילית, arabisk بيتار عيليت‎) er ei israelsk busetjing på den okkuperte Vestbreidda. Busetjinga vart etablert i 1985. Folketalet er 38 800.(2007) Modi'in Illit er den nest største israelske busetjinga på Vestbreidda og vert, saman med dei andre busetjingane, rekna som ulovleg etter folkeretten. Busetjinga ligg 10 kilometer sør for Jerusalem, nær grensa mellom Israel og Vestbreidda.
Israel sin separasjonsmur/-gjerde går aust for Beitar Illit, og skil dermed busetjinga fysisk frå resten av Vestbreidda. Busettarane i Beitar Illit er hovudsakleg såkalla ultra-ortodokse jødar, haredim. Fødselsraten er svært høg, og berre 37 % av innbyggjarane er over 18 år. Busetjinga i Beitar Illit vert stadig utvida. Staden kom i søkjelyset då israelske styresmakter tillet ytterlegare bustadbygging der i mars 2010 medan den amerikanske visepresidenten Joe Biden var i Israel, noko som vart sett som ei audmjuking av Biden.
Maren Mjelde
Maren Nævdal Mjelde er ein norsk fotballspelar frå Espeland i Bergen. Ho er lagkaptein på landslaget og spelar på Chelsea L.F.C..
Ho hadde per 10. mars 2020 spelt 148 landskampar for Noreg og skåra 19 mål. Mjelde spelte EM-finalen 2013 mot Tyskland, der det vart norsk tap med 0-1. Erik Mjelde er hennar eldre bror.
Italiensk i Junior Eurovision Song Contest
Italiensk i Junior Eurovision Song Contest gjev oversyn over bruken av det italienske språket i Junior Eurovision Song Contest. Fyrste gongen ein song på italiensk vart framført i Junior Eurovision Song Contest var i 2004 då Sveits debuterte med «Birichino» av Demis Mirarchi. Sidan den gong har seks land delteke med til saman femten ulike bidrag som har vorte framført på italiensk; sju frå Italia, tre frå San Marino, eitt frå Albania, eitt frå Nederland, eitt frå Serbia og eitt frå Sveits. Av landa som kan delta er italiensk offisielt språk i Italia, San Marino og Sveits. I tillegg er italiensk offisielt språk i regionen Slovenska Istra i Slovenia og fylket Istria i Kroatia.
Maren Mjelde
Aktiv
Mjelde debuterte på Arna-Bjørnar i 2005 og spelte på laget til 2012. Frå 2013 var ho i halvtanna år aktiv i tyske Turbine Potsdam, før ho sommaren 2014 melde overgang til svenske Kopparberg. Der etter var ho Avaldsnes-spelar i sesongane 2015-16. Frå 2017 til -18 har Mjelde kontrakt med engelske Chelsea FC.
Landslagsdebuten fekk Mjelde 27. oktober 2007. Det neste året var ho kaptein på det norske laget som tok seg heilt til finalen i europameisterskapen for juniorar (J-19). Frå mars 2009 var ho tilbake på Noregs landslag og deltok både i Fotball-EM 2009 og VM 2011, oftast plassert på høgrebacken, men òg som midstoppar. Under EM i fotball 2013 i Sverige var Mjelde ein av dei beste norske spelarane i ein meisterskap som enda med finaletap 0-1 mot Tyskland. To år seinare utmerkte ho seg med eit frisparkmål i ein kamp mot Tyskland under Fotball-VM 2015, der Noreg seinare rauk ut allereie i åttedelsfinalane.
Sidan hausten 2015 har Mjelde vore kaptein for Noreg. Dei siste åra har ho på landslaget vekselvis vore midtstoppar og midtbanespelar.
Reformasjonen i Skottland
Reformasjonen i Skottland var det formelle brotet mellom kongedømet Skottland og paven i 1560, og hendingane knytte til dette. Han var ein del av den europeiske reformasjonen, og i Skottland førte dette fram til ein presbyteriansk protestantisme og blei eit politisk verkemiddel der England sigra over den franske politiske innverknaden i landet.
Det skotske parlamentet i 1560, som gjennom vedtaket om å bryta med paven, la ned forbod mot å halda katolske messar og vedtok dei nye vedkjenningsskriftene, la slik også grunnen for eit brot med det franske politiske hegemoniet i Skottland. I forkant av dette hadde Skottland vore styrt av Maria av Guise på vegner av dottera si Maria I (som då også var dronning av Frankrike).
John Knox var sentral under den skotske reformasjonen. Scots Confession var ei truvedkjenning utforma av Knox og fem kollegaer på fire dagar. I struktur speglar ho Den apostoliske truvedkjenninga. Ho blei brukt av den skotske kyrkja fram til ho blei erstatta av Westminstervedkjenninga etter den engelske borgarkrigen i 1647. Trusvedkjenninga var sterkt kalvinistisk. Ho la vekt på det uforklarlege forsynet til Gud, som hadde fastlagt allting. Menneskja var syndefulle og fortente uendeleg fordømming, men ein del av dei var valde ut for frelse gjennom Guds nåde. Vedkjenninga fornekta transsubstansiasjon, men heldt på ein realpresens av Kristus i nattverden.
Bernt Frilén
Bernt Frilén var ein svensk orienteringsløpar. I tida 1967-75 vann han tre gullmedaljar i verdsmeisterskap og like mange gullmedaljar i nordiske meisterskap.
Ailo Gaup
Ailo Gaup var ein norsk samisk forfattar som var fødd i Kautokeino og seinare busett i Oslo.
Gaup skreiv romanane og dikta sine på norsk, men romanane er omsette til engelsk, tysk, fransk og polsk. Han var med på å grunnleggja det samiske teateret Beaivváš i Kautokeino, og skreiv òg oppsetjingar for teateret.
Bernt Frilén
Frilén var nærare 6 minutt føre den beste av tre landsmenn då han i 1967 vart nordisk meister i danske Viborg. Fire år seinare kom han på sølvplass både i den individuelle tevlinga og i stafetten ved den nordiske meisterskapen, i begge tevlingane sprang Åge Hadler inn til triumf. Under VM 1972 måtte Frilén sjå seg slått av Stig Berge og Åge Hadler individuelt, men sprang så Sverige inn til suveren fyrsteplass i stafetten. Då VM 1974 fann stad i danske Silkeborg lukkast Frilén vinne både den individuelle øvinga og stafetten. Året etter kopierte han prestasjonen då han vart nordisk meister med 8 sekunds margin til den finske sølvmedaljøren, før han avslutta med å vinne stafetten for Sverige.
Simen Fougner
Simen Fougner var ein norsk jurist, banksjef og politikar, fødd i Follebu og busett på Lillehammer. Stortingsrepresentant 1922-24 for Frisinna Venstre.
Fougner slo seg til på Lillehammer, der han var gift, og praktiserte som overrettssakførar frå slutten av 1890-åra. I tillegg engasjerte han seg i bankverksemd, var frå 1913 til 1939 administrerande direktør i Lillehammer Sparebank.
Fougner kom tidleg med i styringa av Lillehammer by. Såleis var han ordførar for Lillehammer 1900–01, 1911–12 og 1914–16. Sidan representerte han kjøpstadene i Hedmark og Oppland på Stortinget 1922-24, og var vararepresentant til Stortinget periode 1925-27. Han var vald inn for Frisinna Venstre, eit parti som hadde statsministeren i 1923/24.
Ma'ale Efrayim
Ma'ale Efrayim (hebraisk skrift מַעֲלֵה אֶפְרַיִם, tyder Efraim-oppstiginga) er ei sekulær israelsk busetjing og lokal kommune langs austsida av Samariafjella i Jordandalen på den okkuperte Vestbreidda. Busetjinga vart etablert i 1978. Folketalet er 1800.(2014) Ma'ale Efrayim vert, saman med dei andre israelske busetjingane på Vestbreidda, rekna som ulovleg etter folkeretten. Busetjinga ligg i Jeriko-provinsen, i Jordan-dalen. Avstanden til Jerusalem er 36 kilometer.
Psykoanalyse
Psykoanalyse er ein psykologisk teori og terapeutisk metode som vart utvikla av den austerrikske legen Sigmund Freud kring året 1900. Freud introduserte i 1901 teoriane om det umedvitne, det vil seie teoriar om at det i mennesket sin personlegdom finst fenomen som det ikkje er klar over, eller som det har trengt vekk frå det medvitne, og at dette pregar mennesket på ulike ofte skadeleg vis.
Psykoanalysen er både ein teori om korleis personlegdomen vert danna, ein analysemetode som får fram det umedvitne innhaldet i personlegdomen ved å gå gjennom handlingane, utsegnene og draumane til personen, og dessutan ein type terapi som går ut på å få fram sider av det umedvitne for å lindre psykisk smerte eller freiste lækje somme psykiske lidingar.
Psykoanalysen er ein vitskap som har vore i stendig endring allereie frå Freuds tid, og Freud sjølv reviderte etter kvart fleire av teoriane sine. Historisk stod fyrst driftpsykologien sterkt, det var ein biologisk orientert teori som la vekta på at driftene, særleg kjønsdrifta, var styrande for menneska. Deretter vart eg-psykologien (egopsykologien) vektlagt, det vil seie at det var lagt meir vekt på eg-et, sjølvet, enn på driftene, slik at dei psykologiske elementa kom meir i fokus. Så kom objektrelasjonsteorien til delvis å erstatte egopsykologien ved at det vart lagt større vekt på korleis tilhøva til dei tidlegaste og viktigaste personane i eit menneskets liv hadde vore. I dei seinaste åra har det vore sett på som ein særs viktig faktor å ha evne til å regulere sjøvkjensla og styrke kjærleiken til seg sjølv.
Getman randis
Getman randis er ein randis mellom Reichle Mesa og Three Slice Nunatak ved austenden av Joerg Peninsula ved Bowman Coast i Antarktis. Isen vart utforska frå bakken og fotografert frå lufta av United States Antarctic Service i 1939–41, Ronne Antarctic Research Expedition i 1947–48, og vart kartlagt av Falkland Islands Dependencies Survey i 1946–48. Han vart namngjeven av Advisory Committee on Antarctic Names i 1977 etter offiser Robert T. Getman i United States Coast Guard, som var nestkommanderande på USCGC «Southwind» under U.S. Navy Operasjon Deep Freeze i 1969.
Norsk i Junior Eurovision Song Contest
Norsk i Junior Eurovision Song Contest gjev oversyn over bruken av det norske språket i Junior Eurovision Song Contest. Fyrste gongen ein song på norsk vart framført i Junior Eurovision Song Contest var i 2003 då Noreg debuterte med «Sinnssykt gal forelsket» av gruppa 2U. Sidan den gong har Noreg delteke med til saman tre ulike bidrag som har vorte framført på norsk. Av landa som kan delta er norsk offisielt språk i Noreg.
Gunnar Andreassen
Gunnar Andreassen var ein norsk fotballspelar som vann fire NM-finalar med Fredrikstad Fotballklubb i tida 1935-40 og vart to gongar noregsseriemeister og hovudseriemeister i 1949. Han spelte to landskampar.